તમારા સંકલ્પ માટે ફક્ત આજનાં દિવસ પુરતા જ કટિબદ્ધ રહો. તમારી જાતને વચન આપો કે ગમે તે કેમ ન થાય ફક્ત આજનાં દિવસ પુરતું તો તમે તમારા બંડખોર મનનાં ગણગણાટને નહિ જ સાંભળો. એનાં બદલે તમે જે નક્કી કર્યું છે કરવાનું તે જ તમે કરશો. અને આજ વાતનું આવતીકાલે, પરમ દિવસે, અને તે પછીના દિવસે પણ પુનરાવર્તન કરો. તમે ખુબ જ વિસ્મય પામશો કે વર્ષ કેટલું જલ્દી પસાર થઇ જતું હોય છે. અને આવતાં વર્ષે, તમારા માટે બીજો સંકલ્પ પાળવાનું ઘણું સરળ થઇ જશે. તમારું મન તમને બધી વિગતો આપવાની કોશિશ કરશે, તેને કોઈ બદલાવ કે શિસ્ત પસંદ નથી હોતા, તેને તેની રીતે રહેવું ગમતું હોય છે. તે તમને એમ કહી શકે છે: આમેય જીવન તો કેટલું કઠોર છે, તો પછી આ સંકલ્પો ને તેનાં જેવું બીજું કઈ કરીને તેને વધારે કઠોર શા માટે બનાવવું જોઈએ. બસ તેનાં પ્રત્યે બિલકુલ ધ્યાન જ ન આપશો. તમારે જે કરવાનું છે ફક્ત તેનાં ઉપર જ કેન્દ્રિત રહો.